Document ID: /roh_data/filtered/fineweb-2-filterrobots_roh.jsonl.gz/24147

Gia lur tats e tattas han fatg part da la «Cumpagneia», ch'i dat gia dapi l'onn 1914. A Donat e ses conturn èsi cler, ch'ins va suenter la confirmaziun en l'uniun da giuventetgna rumantscha. Uschia dumbra ella er anc oz passa 30 commembers ed è fitg activa.
Il teater da november tradiziunal cun notg libra è il highlight per l'uniun. Era sch'i na saja betg adina simpel da chattar la glieud per il teater – enfin ussa èsi adina gartegià. Cun mintgamai passa 200 aspectaturs è il teater in grond success.
Cun «Igl telefon d'amur» envida la «Cumpagneia da Donat a conturn» era quest onn puspè a sias sairas da teater. Ellas han lieu venderdi e sonda saira en la halla polivalenta a Donat mintgamai a las 20:15.
TR Telesguard 17:40